Οικογένεια Κουντουριώτη

Η **Οικογένεια Κουντουριώτη** είναι παλιά ναυτική οικογένεια της Ύδρας, αρβανίτικης καταγωγής, τα μέλη της οποίας διακρίθηκαν στο εμπόριο, την ναυτιλία, τις τέχνες και την πολιτική.

## Ιστορικά στοιχεία

Η καταγωγή της οικογένειας είναι από το Κρανίδι Πελοποννήσου και είναι αρβανίτικη. Το αρχικό επώνυμο ήταν Ζέρβας, άλλαξε όμως όταν ο Χατζή Γεώργιος Ζέρβας, παππούς του Λάζαρου και του Γεώργιου Κουντουριώτη, ταξίδεψε στα Κούντουρα. Επιστρέφοντας φορούσε την παραδοσιακή στολή των Κουντουριωτών με αποτέλεσμα να του μείνει το παρατσούκλι "Κουντουριώτης". Η ακμή της οικογένειας ξεκίνησε όταν ο Ανδρέας - Αναγνώστης Κουντουριώτης, έμπορος που είχε αποκτήσει σημαντική περιουσία, εξελέγη κοτζαμπάσης της Ύδρας. Οι δύο γιοι του αναδείχθηκαν στην υδραϊκή κοινωνία ως εξέχοντες οικονομικοί και πολιτικοί παράγοντες.

Αν και αρχικά υπήρξαν αντίθετοι με την ιδέα της επανάστασης, μετέβαλαν την στάση τους συμβάλλοντας οικονομικά με μεγάλα ποσά τον αγώνα. Τα δύο αδέλφια, Γεώργιος και Λάζαρος Κουντουριώτης, διαδραμάτισαν σημαντικό ρόλο στον ελληνικό εμφύλιο πόλεμο του 1823 - 1825, έχουν όμως κατηγορηθεί από αρκετούς ιστορικούς για την διαχείριση του αγγλικού δανείου. Μετά την επανάσταση αρκέτα μέλη της οικογένειας ακολούθησαν σταδιοδρομία στην πολιτική, το Πολεμικό Ναυτικό και την διπλωματία ενώ άλλοι διακρίθηκαν στις τέχνες. Σημαντικότερα μέλη ήταν οι Ανδρέας Κουντουριώτης, ο οποίος αρνήθηκε σε μια περίπτωση να σχηματίσει κυβέρνηση αν και είχε κληθεί από τον Βασιλιά Γεώργιο Α΄, και ο ναύαρχος Παύλος Κουντουριώτης, πρώτος πρόεδρος της Δημοκρατίας.

Η οικογένεια συνδέθηκε με επιγαμίες με σημαντικές οικογένειες όπως είναι η οικογένεια Νεγρεπόντη, Βούλγαρη, Ρούφου, Πατρινού, Μιαούλη, Πετροκόκκινου κ.λπ. Απόγονος της οικογένειας Κουντουριώτη ήταν και ο γνωστός ηθοποιός Δημήτρης Χορν.

Στην Ύδρα υπάρχουν ακόμα οι οικίες του Λάζαρου και Γεώργιου Κουντουριώτου.

## Μέλη

* Χατζή Γεώργιος Ζέρβας, γενάρχης της οικογένειας
**Ανδρέας - Αναγνώστης Κουντουριώτης, έμπορος και σύζυγος της Κοκκίνη
*****[[Λάζαρος Κουντουριώτης]]**, πλοιοκτήτης, δήμαρχος Ύδρας, γερουσιαστής και γιος του Ανδρέα
**** Μαρία Κουντουριώτη, σύζυγος του Δημητρίου Βούλγαρη και κόρη του Λάζαρου
***** Γεώργιος Δ. Βούλγαρης, βουλευτής, υπουργός και γιος της Μαρίας
***** Λάζαρος Βούλγαρης, βουλευτής και γιος της Μαρίας
****** Μαρία Βούλγαρη, σύζυγος Αλέξανδρου Καραπάνου και κόρη του Λάζαρου
******* Χριστίνα Καραπάνου, σύζυγος Μιχαήλ Μελά και κόρη της Μαρίας
******** Μαρία Μελά, σύζυγος Άγγελου Χωραφά και κόρη της Χριστίνας
********* Θεοδώρα Χωραφά, καλλιτέχνης και κόρη της Μαρίας
***** Ελένη Βούλγαρη, σύζυγος του Δημήτριου Πατρινού και κόρη της Μαρίας
****** Μαρία Πατρινού, σύζυγος Κωνσταντίνου Σκουμπουρδή και κόρη της Ελένης
******* Ελένη Σκουμπουρδή, σύζυγος Γεωργίου Μομφεράτου κα κόρη της Μαρίας
******** Νικόλαος Μομφεράτος, εκδότης, υπουργός και γιος της Ελένης
********* Γεώργιος Μομφεράτος, πολιτευτής και γιος του Νικολάου 
******* Ευφροσύνη Σκουμπουρδή, σύζυγος Περικλή Βυζάντιου και κόρη της Μαρίας
******** Ντίκος Βυζάντιος, ζωγράφος και γιος της Ευφροσύνης
***** Σταματίνα Βούλγαρη, σύζυγος του Βασίλειου Νικολόπουλου και κόρη της Μαρίας 
**** Δημήτριος Κουντουριώτης, δήμαρχος Ύδρας, βουλευτής, γερουσιαστής και γιος του Λάζαρου
**** Παντελής Κουντουριώτης, αξιωματικός του Πολεμικού Ναυτικού, δήμαρχος Ύδρας, βουλευτής και γιος του Λάζαρου
***** Λάζαρος Κουντουριώτης, αξιωματικός του Πολεμικού Ναυτικού, σύζυγος της Δέσποινας Ακακίου, και γιος του Παντελή
****** Παντελής Λ. Κουντουριώτης, δωρητής του αρχοντικού Λαζάρου Κουντουριώτη, σύζυγος Ευφροσύνης Γούτου, και γιος του Λαζάρου
***** Ματίνα Κουντουριώτη, σύζυγος του Δημητρίου Χορν και κόρη του Παντελή
****** Παντελής Χορν, υποναύαρχος του Λ.Σ., θεατρικός συγγραφέας και γιος της Ματίνας
******* Γιάννης Χορν, δημοσιογράφος, εκδότης και γιος του Παντελή
******* Δημήτρης Χορν, ηθοποιός, σύζυγος της Άννας Γουλανδρή και γιος του Παντελή
*** Φλωρού Κουντουριώτη, σύζυγος του Ιωάννη Ορλάνδου και κόρη του Ανδρέα
**** Κωνσταντίνος Ορλάνδος, αγωνιστής του 1821 και γιος της Φλωρούς
***** Αναστάσιος Κ. Ορλάνδος, έμπορος, ιστορικός και γιος του Κωνσταντίνου
****** Κίμων Ορλάνδος, ιατρός και γιος του Αναστασίου 
******* Αναστάσιος Ορλάνδος, αρχιτέκτονας, μέλος της Ακαδημίας Αθηνών και γιος του Κίμωνα
*** **[[Γεώργιος Κουντουριώτης]]**, πλοιοκτήτης, πρωθυπουργός της Ελλάδας και γιος του Ανδρέα
**** Κονδύλω Κουντουριώτη, σύζυγος Αθανάσιου Μιαούλη και κόρη του Γεωργίου
**** Καλλιόπη Κουντουριώτη, σύζυγος Αλέξανδρου Κοντόσταυλου και κόρη του Γεωργίου
***** Αγγελική Κοντοσταύλου, κυρία επί των τιμών και κόρη της Καλλιόπης
**** Θεόδωρος Γ. Κουντουριώτης, πρόξενος Μάλτας, βουλευτής, σύζυγος της Λουκίας Νεγρεπόντη και γιος του Γεωργίου
*****Ιωάννης Κουντουριώτης, βουλευτής, τραπεζίτης, σύζυγος της Θάλιας Αθηνογένη (1896 - 1943), ανιψιάς του Στέφανου Σκουλούδη, και γιος του Θεόδωρου
****** Μαρία, σύζυγος Αχιλλέα Γεωργαντά
***** Καλλιόπη Κουντουριώτη, σύζυγος Βασίλειου Μπουντούρη και κόρη του Θεόδωρου
****** Σταμάτης Β. Μπουντούρης, αξιωματικός του Πολεμικού Ναυτικού, βουλευτής και γιος της Καλλιόπης
***** Μαρία Κουντουριώτη, σύζυγος Ιωάννου Βότση και κόρη του Θεόδωρου
****** Νικόλαος Βότσης, υποναύαρχος, σύζυγος Δέσποινας - Μαρίας Αργεντή και γιος της Μαρίας
***** **[[Παύλος Κουντουριώτης]]**, ναύαρχος, αντιβασιλέας, Πρόεδρος της Δημοκρατίας, σύζυγος σε α΄ γάμο Αγγελικής Πετροκοκκίνου και σε β΄ γάμο Ελένης Κούππα και γιος του Θεόδωρου
******Θεόδωρος Κουντουριώτης, αξιωματικός του Π.Ν., υπουργός, σύζυγος Ευθυμίας Δ. Καλλέργη και γιος του Ναυάρχου Παύλου Κουντουριώτη και της Αγγελικής Πετροκοκκίνου, κυβερνήτης του Θωρηκτού Αβέρωφ όταν αυτό μετέφερε την ελληνική κυβέρνηση στον Πειραιά τον Σεπτέμβριο του 1944.
******* Παύλος Κουντουριώτης, αξιωματικός του Π.Ν., και γιός του Θεόδωρου, εγγονός του Ναυάρχου Παύλου Κουντουριώτη
****** Πάολα Κουντουριώτη, κόρη του Παύλου και της Αικατερίνης Κογεβίνα το γένος Κορχανίδη 
****** Λουκία Κουντουριώτη, σύζυγος Αλεξίου Στεφάνου και κόρη του Ναυάρχου Παύλου Κουντουριώτη
******* Διονύσιος Στεφάνου, σύζυγος Αλεξάνδρας Ράλλη και γιος της Λουκίας, εγγονός του Ναυάρχου Παύλου Κουντουριώτη
******** Αλέξιος - Παύλος Στεφάνου, διπλωμάτης, σύζυγος Δομνίκης Τσουγιάννη-Ακατογλίδου και γιος του Διονυσίου, δισέγγονος του Ναυάρχου Παύλου Κουντουριώτη
******** Δανάη-Μαρία Στεφάνου, σύζυγος Στέφανου-Σπυρίδων Μαυροβίτη και κόρη του Διονυσίου, δισέγγονη του Ναυάρχου Παύλου Κουντουριώτη
********* Χρήστος-Φίλιππος Μαυροβίτης, τρισέγγονος του Ναυάρχου Παύλου Κουντουριώτη
********* Αλέξανδρος-Παύλος Μαρυβίτης, τρισέγγονος του Ναυάρχου Παύλου Κουντουριώτη
******* Αγγελική Στεφάνου, εγγονή του Ναυάρχου Παύλου Κουντουριώτη
****** Δέσποινα Κουντουριώτη, σύζυγος Εμμανουήλ Λαμπρινούδη και κόρη του Ναυάρχου Παύλου Κουντουριώτη
******* Παύλος Λαμπρινούδης, αξιωματικός του Πολεμικού Ναυτικού (πέθανε με το υποβρύχιο Κατσώνης) και γιος της Δέσποινας
******* Αλέξανδρος Λαμπρινούδης, γιος της Δέσποινας
**** Ανδρέας Γ. Κουντουριώτης, βουλευτής, διπλωμάτης, Μέγας Αυλάρχης, σύζυγος Καρλότας Δημητρίου Καλλέργη και γιος του Γεωργίου
***** Γεώργιος Α. Κουντουριώτης, αξιωματικός του Βασιλικού Ναυτικού, αρχηγός ΓΕΝ και γιος του Ανδρέα
***** Λάζαρος Κουντουριώτης, γιος του Ανδρέα
****** Ανδρέας Λ. Κουντουριώτης, πρέσβης, σύζυγος Ελένης Δαλλαπόρτα και γιος του Λαζάρου
******* Αλέξανδρος Κουντουριώτης, πρέσβης, σύζυγος Μαρίας Τάκη Παπατσώνη και γιος του Ανδρέα
**** Μαρία Κουντουριώτη, σύζυγος σε α΄ γάμο του Γεώργιου Χατζηγιάννη Μέξη και σε β΄ γάμο του Μπενιζέλου Ρούφου και κόρη του Γεωργίου
***** Γεώργιος Ρούφος, δήμαρχος Πατρέων, βουλευτής, σύζυγος της Ρωξάνης Μαυρομιχάλη και γιος της Μαρίας
****** Ιωάννης Ρούφος, βουλευτής και γιος του Γεωργίου
***** Ανδρέας Ρούφος, σταφιδέμπορος και γιος της Μαρίας
****** Μαρία Ρούφου, σύζυγος Κωνσταντίνου Γεροκωστόπουλου και κόρη του Ανδρέα
******* Αχιλλέας Γεροκωστόπουλος, δικηγόρος, βουλευτής, υπουργός και γιος της Μαρίας
******** Κωνσταντίνος Γεροκωστόπουλος, διπλωμάτης και γιος του Αχιλλέα
***** Αγγελής Ρούφος, βουλευτής και γιος της Μαρίας
***** Αθανάσιος Κανακάρης - Ρούφος, δήμαρχος Πατρέων, βουλευτής, υπουργός και γιος της Μαρίας
****** Βασίλειος Ρούφος, δήμαρχος Πατρέων, βουλευτής και γιος του Αθανασίου
****** Αικατερίνη Ρούφου, σύζυγος Ιωάννη Αθηνογένη και κόρη του Αθανασίου
****** Λουκάς Κανακάρης - Ρούφος, βουλευτής, υπουργός και γιος του Αθανασίου
******* Ρόδης Κανακάρης - Ρούφος, διπλωμάτης, λογοτέχνης και γιος του Λουκά
**** Ανέζω Κουντουριώτη, σύζυγος του Ιωάννη Μπουντούρη και κόρη του Γεωργίου
*****Σταμάτης Ι. Μπουντούρης, αξιωματικός του Πολεμικού Ναυτικού, βουλευτής και γιος της Ανέζως
****** Μαρία Μπουντούρη, σύζυγος Καρατζά και κόρη του Σταμάτη
******* Ρόζα Καρατζά, σύζυγος Καλαμάρη και κόρη της Μαρίας
********Νικόλας Κάλας, συγγραφέας και γιος της Ρόζας 

## Παραπομπές


## Εξωτερικοί σύνδεσμοι
*